cyanic-selkie/wikianc huggingface dataset:
Безгрижен (филм)
Снимање
Филмот е сниман на различни локации во Јута Каунти, Јута. Средното училиште и сцените со тракторот се снимени во и околу Пејсон, Јута и  средното училиште во Пејсон. Сцените со црквата се снимени во Американ Форк, Јута. Мелницата беше Женевската челична мелница .Крајната секвенца беше снимена во Лехи, Јута вклучувајќи ја “ Лехи Роллер Миллс” мелницата во оваа секвенца. За сцената во магацинот Бејкон рекол дека има четворица дублер-парови (акробати): ” Имав дублери, танчерски пар “Петер Трам” и два гимнастички пара.”
Тонски запис
Тонскиот запис бил снимен на касета, во осум ленти, на винилска плоча и на компактен диск. Тонскиот запист бил повторно преснимен на компактен диск за петнаесетгодишнината од филмот во 1999 година. Повторното преснимување содржело четири нови песни : “Треснете ја главата” од Риот, “Боли толку добро” од Џон Меленкамп, “Чекајќи девојка како тебе” од Странецот и продолжената дванаесетта “ ремиксот на “Танцување по листови”.
Тонскиот запис е составен од 4 рок синглови – насловната песна и “Јас сум слободен” од Кени Логинс, “Holding Out for a Hero" на Велш во изведба на Бони Тајлер и “Никогаш” од страна на австралискиот рок бенд Мувинг Пикчерс. “Подвижни слики” (песната се изведува додека Бејкон танцува сам на сцена), три синглови  : "Ајде да слушнеме за момчето" на Денис Вилијамс, “Нечиви очи” на Карла Боноф и "Танцувајќи по листовите" на Шаламар и љубовната тема "Скоро рак" на Мајк Рено од  Лавбој и  Ан Вилсон од  “Харт”. Некои од песните биле компонирани од Ерик Кармен и  Џим Стејнман, а тонскиот запис (саундтракот) бил распродаден во повеќе од 9 милиони копии во Америка.
Првите две нумери биле хит број 1 на Билборд Хот 100 и во 1985 година добиле номинација за Оскар за најдобра музика (Оригиналната песна).”Безгрижен” исто така добил златен глобус во 1985 година во номинацијата за најдобра оригинална песна.
Критично прифаќање
Филмот доби разни критики, држејќи 56% од рејтингот на  Ротен Томејтос на 20 април 2013 година. Критичарот Роџер Еберт од “Чикаго Сан Тајмс” го нарече филмот “сериозно збунувачки филм обидувајќи се да направи три работи и сите тие ги прави лошо”. Дејв Денби во Њујорк го прекрсти филмот во “Шлокденс” пишувајќи: “Безгрижен” може е хит, но тој е ѓубре –“сточна храна” за тинејџерскиот пазар... Единствената личност која излезе подобра од филмот е мазниот, со истакнати јаболчници и прчлест нос-Бејкон, кој дава скокотлицва но допадлива изведба на Господин Кул. Џејн Ламакрафт преиспитувајќи го филмот за “Сајт енд Саунд”- "заборавеното задоволство на мултиплексот" во 2010 година, пишувајќи "Речиси три децении, танцот на Бејкон во мелницата изгледало добро во 80-тите, но остатокот од драмата на Рос ја носи неговата возраст, реално уживање во песните и танцувањето за претходната генерација.
Box office
И покрј критичките осврти филмот заработил $80,035,403 долари во земјата.
Музичка верзија
Музичката верзија на Безгрижен започнала во 1999 година, вклучувајќи ги истите песни од филмот, била презентирана на лондонскиот Вест Енд на Бродвеј и  на други места. Мјузикалот е соодветен на филмската верзија со исклучок на мали безначајни разлики во приказната и карактерите.
Римејк
Парамоунт пикчерс ги објавил плановите за брз музички римејк на Безгрижен. Римејкот бил напишан и режиран од страна на Грег Бревер.
Парамоунт ја открил целата екипа на 22 јуни 2010 година, со Кени Вормалд како Рен Меккормик, Џулиане Хоух како Ариел, и Денис Кваид како Рев. Шав Мур како свештеникот Мур. Таа е поставена во измислениот град Бомонт, Грузија и исто така била и снимана во Грузија.
Снимањето започнало во септември 2010година. Било буџетирано со 25 милиони долари. Датата на реализација е 14 Октомври 2011.
Тијаго Мота
Тијаго Мота  (28 август 1982) — италијанско-бразилски фудбалер кој во моментов игра за Пари С ен-Жермен во Франција. Тој претходно играше за интер. Мота  фудбалската кариера ја започна во 1999 година. од година во Барселона Б. Мота продолжи да игра за Бразил и Бразил У17. Од 2011 година настапил за италијанската репрезентација. Мота игра во средниот ред и носи бројот 28 на денот на раѓањето. Moта исто така, одиграл за Атлетико Мадрид,  но како малдинец одиграал за Бразилскиот Juventus.
Фратар Лаврентиј
Фратар Лаврентиј или Лоренс ― лик во драмата Ромео и Јулија од Вилијам Шекспир.
Улога во претставата
Фратар Лаврентиј е фратар кој ја игра улогата на мудар советник на Ромео и Јулија, заедно со помагањето во главните случувања на заговорот.
Сам, тој ги навестува подоцнежните, трагични настани од претставата со својот монолог за растенијата и нивните сличности со луѓето. Кога Ромео бара фратарот да го омажи за Јулија, тој е шокиран, бидејќи само неколку дена пред тоа, Ромео бил занесен со Розалин, жена која не му возвратила на љубовта. Како и да е, фратарот Лаврентиј одлучува да ги венча Ромео и Јулија во обид да ја запре граѓанската расправија меѓу Капулетите и Монтезите.
Метар
Шекспир користи различни поетски облици во текот на претставата. Тој започнува со пролог од 14 реда во облик на шекспировиот сонет, испеан од хор. Сепак, повеќето од Ромео и Јулија се напишани во празни стихови, а голем дел од нив во строг јамбичен пентаметар, со помалку ритмички варијации отколку во повеќето подоцнежни драми на Шекспир. При изборот на облици, Шекспир ја совпаѓа поезијата со ликот што ја користи. Фратарот Лаврентиј, на пример, користи облици за проповед и сентентиа, а медицинската сестра користи единствен облик на празен стих што тесно се совпаѓа со разговорниот говор.
Црква Свети Јосиф (појаснување)
Црквата Свети Јосиф може да се однесува на:
Бомбардирање на кинеската амбасада во Белград
Бомбардирањето на кинеската амбасада во Белград од страна на НАТО бил сериозен дипломатски инцидент во текот на бомбардирање на СР Југославија. кој се случил вечерта на 7 мај 1999. година, во 23:45, кога три проектили на НАТО алиансата ја погодиле зградата на амбасадата на Народна Република Кина, во Нов Белград. Во нападот загинале тројца кинески државјани, а повеќе биле ранети.
НАТО изразил жалење поради инцидентот со образложение дека до нападот дошло поради старите карти која ги доставила ЦИА.
Неколку дена после нападот врз кинеската амбасада, во многу градови ширум светот, како Копенхаген, Бангкок, Сингапур, Токио, Тел Авив, Исламабад, и други,биле одржувани протести пред американските амбасади или конзуларните претставништва.
Првите реакции на Советот за безбедност
Претставникот на Кина го прочитал соопштението на кинеската владе во кое се кажува дека нападот претставува кршење на суверенитетот на Кина, како и основните меѓународни односи. Исто така, Кина остро го осудила овој варварски чин, и остро протестирала, барајќи од НАТО, предводен од САД да преземат одговорност, и го задржала правото да преземе понатамошни мерки. Понатаму во ова соопштение се кажува дека нападот на амбасадата се нарекува воено злосторство.
Претставникот на САД рекол дека фактите сѐ уште не биле потврдени, но сепак дека НАТО го истражувал тоа прашање. Исто така рекол дека НАТО не погодувал цивили на амбасадата, и дека му е жал ако НАТО е одговорен за инцидентот, е можно е дека само еден човек е одговорен за кризата,а тоа е Слободан Милошевиќ.
Претставникот на Холандија не можел да прифати споредување на случајните жртви со систематските убивања, силувања и палење на куќите за кој Белрад бил одговорен.
Претставникот на Куба рекол дека се надева дека нема да биде потребно да поминат 20 години за да се разбере дека оваа војна била грешка.
Изјави исто така дале и претставниците на Руската Федерација, Франција, Ирак, Аргентина, Намибија, Канада, Бахреин, Малезија, Словенија, Велика Британија, Габон, Албанија и Индија, како и други држави.
Црква „Пресвета Богородица“ - Горно Село
Пресвета Богородица – главна селска црква во Горно Село. Сместена е во крајниот јужен дел од селото, на површина којашто ѝ дава доминантна положба во поглед на остатокот од селото.
Историја
Црквата била изградена во 1890 година.
Архитектура
Градбата на црквата е еднокорабна со правоаголна основа и полукружна апсида на источната страна којашто е украсена со седум слепи ниши. Главниот влез на црквата се наоѓа на западната страна, а црквата има и спроеден влез на јужната страна. Над обата влеза има по една ниша со фреска во лоша состојба. На јужниот ѕид има два прозорци и едно помало окно во нискиот источен дел, а два прозорци има и на северниот ѕид од храмот. Објектот е изграден од варовник и во целост е варосан, а покриен е со кров од ќерамиди.
Circus (албум на Бритни Спирс)
Циркус е шестиот студиски албум на популарната американска пејачка Бритни Спирс. Албумот дебитираше на првото место во Содинетите Американски Држави и тоа ја прави Бритни Спирс да биде најмладиот женски артист со пет студиски албуми што се искачиле на првото место во првата недела.
Сан Грегорио Матезе
Сан Грегорио Матезе — општина во покраината Казерта од регионот Кампанија, Италија.
Сурун (Горно Село)
Сурун — археолошко наоѓалиште во прилепското село Горно Село. Претставува некропола од хеленистичко време. Се наоѓа во подножјето на истоимениот рид, оддалечен околу 500 м северно од селото, каде се откриени 5 македонски робници издлабени во карпа, со кремирани покојници. Сите се со подолг ходник, претсобје и гробна просторија. Од гробни прилози биле најдени фрагменти од керамички садови и метални предмети.
Блејска Добрава
Блејска Добрава (словенечки: Blejska Dobrava) — населба во Општина Јесенице во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Милан Роглиќ
Милан Роглиќ (1904 - 1986 ), бил фотограф, фоторепортер - мајстор за фотографирање весници во периодот меѓу светските војни во белградскиот весник „Правда“, „ПРАВДА-ВЕЛИКИ РАТ“, во белградскиот весник. „Време“, фоторепортер на два белградски илустрирани весници, како и на Народниот театар исто така во Белград, официјален фотограф во Министерството за влада Милан Недиќ и член на Здружението на новинарите на Кралството Југославија. Од 1926 година до 1980-тите има фотографии на улицата Иве Лоле Рибара (денес Светогорска) бр. 37 во Белград.
Биографија
Роден е на 22 јуни 1904 година во Крагуевац. Израснал во разурната и изгорена Србија за време на паузата помеѓу Првата и Втората балканска војна, како и во времето по Првата светска војна. Татко му Милош не се вратил во Србија во Првата светска војна. Со француските бродови пловел со ранетите до Марсеј.
Роглиќ во културата
Работел како соработник за многу белградски дневни, вечерни и културни весници. (Модно списание „Жена и светот“, театарско списание „Српска сцена“, „Илустровани лист“, "Круг"...)
За придонесот во театарската уметност списанието ТЕАТРОН
ТЕАТРОН, списание за театарска уметност, во броевите 156 и 157 под број 211 го наведува Роглиќ Милан и неговото присуство во областа на театарската уметност.
Интересен факт - Роглиќ и махараџина
Белградската „Правда“ 20 април 1934 г. на страна 6, објавила интересна анегдота од пречекот на Индиецот Махараџа со сопругата и целата придружба во Палатата во Белград. Кога ја видел „Лајка“ на Роглиќ, преплашениот махараџа скокнал. Не се случил никаков инцидент бидејќи махараџата со европски манири само се насмеал, а Милан мирно рекол на француски: „Височество, ве молам бидете трпеливи!“
Погреб на патријархот Варнава
Милан е исклучително присутен во тогашната југословенска новинарска фотографија. Позната е неговата фотографија во белградската „Правда“ од 1937 г. во која се бележи збогување од духовниот српски првак патријархот Варнава, пред чиј ковчег кнезот гувернер Павле и многубројната дворска придружба клечат во молитва.
Окупација на Белград во Втората светска војна и повоениот период
За време на окупацијата на Србија од страна на фашистичка Германија во Втората светска војна, уценет од логорот, фоторепортерот Милан Роглиќ се вработил во Одделот за пропаганда на Претседателството на Владата на Милан Недиќ и со тоа станал официјален фотограф за владата.
Веднаш по војната, Милан бил уапсен. УДБА го следела ова неколку месеци, и тој бил потоа ослободен затоа што нема докази за неговата соработка со окупаторот и квислинзите, но и за интервенциите на старите непопустливи предвоени белградски врски на Роглиќ и за упорноста на семејството Јоксимовиќ. По Втората светска војна направил многу портрети, измеѓу кои имало значајни и познати личности од тоа време. Репродуцирал многу слики од академик г-ѓа Љубица Цуца Сокиќ. Бил член на Здружението на новинарите на Србија. Фотографирал со камера од марката Лајка. Починал во Белград на 27 април 1986 година, каде што бил погребан на Новите гробишта.
Клаус Ебнер
Kлayс Ебнеp (германски: Klaus Ebner; роден на, , Австрија) е австриски писател (раскажувач и есеист), преведувач и каталонски поет.
NGC 2387
NGC 2387 — спирална галаксија во соѕвездието Кочијаш, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 2387 е од видот S. Видливиот сјај со голо око изнесува 14,5 m, а оној во рамките на интервалот од минималната до максималната честота 15,3 m, додека површинскиот сјај изнесува 13 m/лм2. NGC 2387 има привидни димензии од 0,6' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 28 м 57,9 с, а неговата деклинација, односно висината на лакот на тој агол, + 36° 52' 47". Положбениот агол на објектот е во износ од 39°.
Други поделби
Проучување на NGC 2387 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 21105. Во рамките на атласот на длабокото небо, Уранометрија 2000.00, објектот припаѓа на групата означена со бројот 100; додека во Каталогот на основни ѕвезди (GSC) е групиран под бројот 2464. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1336.
Еверар де Бар
Едвар де Бар бил учител на темпларите во Франција од 1143 година, а по смртта на Робер де Краон во 1147 година станал еден од најголемите двигатели на витечкиот ред. Тој брзо бил избран за наследник на Робер де Краон, па наскоро му се придружил на кралот Луј VII во Втората крстоносна војна. Тој во Цариград пристигнал пред кралот, а откако овој пристигнал тој се погрижил да биде заштитен во Битката кај Писидиа против Турците Селџуци.
Според хроничарот Одо од Деуил, Едвард де Баре бил многу итар и храбар. Се чини дека, тој имал големо влијание врз кралот Луј VII. По неуспешната опсада на Дамаск, кралот се вратил од Франција следен од Едвард којшпто бил заложен за кралското богатство.
Откако се вратил во Франција, Едвард де Баре абдицирал официјално во 1151 година и станал свештеник во Клерво, а сето тоа поради протестите на темпларите. Како Голем мајстор, го наследил Бернар де Трамелеј којшто на таа функција бил уште од заминувањето на Едвар од витешкиот ред во 1149 година.
Едвард де Баре умрел во 1174 година.
Пабло Веласкес
Пабло Сесар Леонардо Веласкес Сентурион (роден на 12 март 1987 година) — Парагвајски на фудбалер, на позицијата напаѓач. Тој во моментов игра за Либертад во Парагвајската Примера Дивизион.
Кариера
Веласкес ја започнал својата кариера во младинските сектори на Атлантида. Откако постигнал 45 гола на еден турнир за играчи под-15 години со тимот, тој се приклучил на Либертад во 2003 година. Тој го постигна својот прв професионален гол за тимот на своето деби, 10 декември 2005 година, против Досе де Октобре.
Во 2009 година, Веласкес беше позајмен на Рубио Њу. Таму, тој добива шанса да игра редовно и ја искористи можноста со тоа што стана најдобар стрелец во Парагвајската Примера Дивизион во првенството Апертура, со 16 гола во 20 натпревари. Откако завршил како најдобар стрелец, аргентинскиот клуб Ривер Плата се обидел да го ангажира во месец јули. Сепак, трансферот не се материјализира бидејќи клубот го сакаше Веласкес на заем по цена далеку под поставената од страна на сопственикот на правата на играчот, Либертад (кои беа спремни да разговараат само по цена од 3 милиони американски долари). Неколку недели подоцна, играчот одби понуда и од ЦСКА Софија за трансфер во Бугарија. Потоа во август, Ривер се обидел да го доведе повторно, и овој пат разговорите биле далеку од тоа да се постигне каков било договор. На пресот клубот дури и го потврдил трансферот, но на крајот клубовите не можеле да се согласат околу исплата. Речиси во истиот момент дошла уште една понуда од друг аргентинскиот тим, Сан Лоренцо, но тие не можеле да регистрираат парагвајски играч затоа што рокот за регистрирње на странците изминал.
На 30 декември 2010 година, Веласкес беше најавен како ново засилувања на Сан Лоренцо, во аргентинската Примера Дивизион. Тој одигра 17 натпревари и постигна два гола за Сан Лоренцо, по што во летото 2011 пак се вратил во Либертад.
Автопат 27 (Грција)
Автопат 27 или А27 (Αυτοκινητόδρομος 27) — огранок на магистралата А2 („Егнатија“) во Егејска Македонија, Грција. Се протега во должина од 78,5 км, од Кожани преку Кајлари до Лерин и Негочани на границата со Македонија. Во 2015 г. е отворена делницата од Лерин до граничниот премин кон Македонија како магистрален потег, во должина од 14,5 км, при што нејзиниот северен дел е пуштен на 20 мај 2016 г. Потегот од Кајлари до Лерин е автопат предвиден да се надгради во магистрала некаде до 2025 г.
Населени места
Ова се сите населени места со свои излези на автопатот, наведени по возен редослед од север кон југ:
Црква Воведение на Пресвета Богородица (појаснување)
Воведение на Пресвета Богородица е име со коешто е именувана следнава црква:
Црква Свети Рок (појаснување)
Свети Рок е име со коешто се именувани следниве цркви:
Казабланка (филм)
Казабланка (1942) е култен американски романтичен драмски филм, чие дејство се одвива во француски-контролираното Мароко, во градот Казабланка за време на Втората светска војна. Режисер на филмот е Мајкл Куртиz а главните улоги ги имаат Хемфри Богарт како Рик Блејн и Ингрид Бергман како Илса Лунд. Филмот се фокусира на внатрешниот конфликт на Рик, по зборовите на ликот, меѓу љубовта и моралноста: тој мора да избере меѓу неговата љубов кон Илса и правејќи ја вистинската работа, помагајќи ѝ нејзе и на нејзиниот сопруг Виктор Ласзло, водач на отпорот, да побегнат од Казабланка за да продолжат со нивната борба против фашистите.
Иако филмот претставува едно од најголемите остварувања на седмата уметност, со докажани глумци и првокласни сценаристи, никој за време на продукцијата не очекувал Казабланка да биде нешто повеќе од просечно; Тој бил само еден од многуте филмови создадени од Холивуд секоја година. Филмот имал цврст, спектакуларен успех при првите прикажувања, користејќи го публицитетот на инвазијата на Сојузниците во Северна Африка. И покрај големиот број на различни сценаристи кои напорно и брзо сакале да адаптираат неприкажана театарска претстава на големото платно со цел да се забрза продукцијата, како и првата романтична главна улога на Богарт, „Казабланка“ освои три оскари во 1943, вклучувајќи Оскар за најдобар филм. Ликовите, цитатите и музиката денес имаат статус на легендарност. Филмот постојано се рангира близу врвот на листите на најдобрите филмови на сите времиња.
Палеоцен
Палеоцен ― геолошка епоха која траела од пред околу 66 до пред 56 милиони години. Тој е прва епоха од палеогенскиот период во кенозојската ера. Името потекнува од старогрчкиот збор палаиос што значи „стар“ и еоценската епоха (кој следи по палеоценот), или во буквален превод „стар дел од еоценот“.
Казабланка (филм)
Популарност
Големината на филмот се гледа во големиот број награди кои ова ремек-дело ги има освоено. Меѓу нив се осум номинации за „Оскар“ од кои освоил три: за најдобар филм, за најдобра режија и за најдобро сценарио. Во 1999 година, филмот бил ставен на второт место (по „Граѓанинот Кејн“), на списокот на 100 најдобри филмови, составен од Американскиот филмски институт. Во 2007 година, при повторното гласање, филмот „Казабланка“ се наоѓал на третото место. Во 2006 година, сценариото на „Казабланка“ било прогласено за најдобро сценарио на сите времиња, во конкуренција на 101 сценарио. Најпосле, репликата од филмот „Play it Sam, play As Time Goes By“, се наоѓа на 28. место на стоте најдобри реплики на сите времиња, избрани од Американскиот филмски институт.
Палеоцен
Во палеоценот се случиле два настана важни за историјата на Земјата. Кредо-палеогенското масовно изумирање, предизвикано од удар на астероид (ударот на Чиксулуб) и најверојатно вулканска активност (Декански стапици), кој го означува почетокот на палеоценот и убил 75% од видовите, меѓу кои најпознати се нелетечките диносауруси. Крајот на епохата бил означен со палеоценско-еоценскиот топлински максимум (ПЕТМ), кога настанале големи климатски промени при што во атмосферата и океанските системи биле ослободени околу 2.500-4.500 гигатони јаглерод, кој предизвикал нагол раст на просечната температура во светот и закиселување на океаните.
Казабланка (филм)
Надворешни врски
КатегоријаФилмови композирани од Макс Штајнер
Палеоцен
Во палеоценот, континентите од северната хемисфера меѓусебе биле сè уште поврзани со копнени мостови; а Јужна Америка, Антарктикот и Австралија сè уште не биле целосно разделени. Карпестите планини биле во процес на издигнување, Америка сè уште не била споена, Индиската плоча почнала да се судира со Азија, а во третиот по големина магматски настан во последните 150 милиони години се формирала северноатлантската магматска област. Во океаните, термохалинското кружење веројатно било многу поинакво од денешното, при што понирањето се случувало во Северниот Пацифик наместо во Северен Атлантик, а густината на водата претежно била контролирана од соленоста, а не од температурата.
Кредо-палеогенското масовно изумирање предизвикало пресврт кај растителните и животинските видови, при што претходно доминантните видови биле заменети со претходно невообичаени видови. Во палеоценот, глобалната просечна температура изнесувала околу 24 –, во споредба со денешните 14 C, на Земјата немало ледени покривки на половите, како и во претходниот мезозоик. Во такви услови, целата Земја била покриена со шуми - ги имало и на половите - но растителниот свет се одликувал со мал биодиверзитет, а во шумите живееле претежно мали животни кои брзо се развивале за да ги искористат предностите од неодамна испразнетата Земја. Иако некои животни пораснале многу големи, повеќето од нив останале прилично мали. Во отсуство на големи тревопасни животни, шумите станале доста густи. Во палеоценот се појавиле цицачите, а најраните плацентарни и торбари цицачи се регистрирани од ова време, но повеќето палеоценски таксони имаат двосмислени афинитети. Зракоперките почнале да доминираат во отворениот океан.
Граници
Палеоценската епоха е временски интервал од 10 милиони години кој започнал по кредо-палеогенското масовно изумирање, со што завршил периодот креда и мезозојската ера и започнала кенозојската ера и периодот палеоген. Палеоценот е поделен на три доба: данско доба кое се протега од пред 66 до пред 61,6 милиони години (mya), зеландско доба кое го опфаќа периодот од пред 61,6 до пред 59,2 милиони години и танетско доба кое го опфаќа периодот од пред 59,2 до пред 56 милиони години. По него следи еоценот.
Границата меѓу креда и палеоген е јасно дефинирана во фосилните записи на многу места ширум светот со лента со висока содржина на иридиум, како и со празнини во фосилната флора и фауна. Иридиумот е редок метал на Земјата и може да се најде на површината на земјата во големи количини само по удари од големи метеорити. Општоприфатено мислење е дека ударот на астероид кој го формирал кратерот Чиксулуб (се пречник од 10-15 км) на полуостровот Јукатан во Мексиканскиот залив и вулканската активност во Декан Трап предизвикал катаклизмичен настан при преминот од креда во палеоген, и како последица на тоа исчезнале 75% од сите видови на Земјата.
Палеоценот завршил со палеоценско-еоценскиот топлински максимум, краток период на интензивно затоплување и закиселување на океаните предизвикани од масовно ослободувањето на јаглерод во атмосферата и океанските системи, што довело до масовно изумирање (од 30-50%) на бентосни фораминифери - планктонски видови кои се користат како биоиндикатори за здравјето на морскиот екосистем - еден од најголемите во кенозоикот. Овој настан се случил пред околу 55,8 милиони години и бил еден од најзначајните периоди на глобални промени за време на кенозоикот.
Минерални депозити
За време на палеоценот се формирале неколку важни наоѓалишта на јаглен, басенот Паудер Ривер во Вајоминг и Монтана, од каде се ископува 43% од американскиот јаглен; Вилкокс во Тексас; и рудникот Серехон во Колумбија, најголем површински рудник на светот. Јаглен од палеоценот се ископува на Шпицбершките Острови уште од почетокот на 20 век, а големи количини јаглен од доцниот палеоцен и раниот еоцен има во Канадскиот Арктички Архипелаг и северен Сибир. Во Северното Море, вкупните резерви на природен гас од палеоценот, во периодот на нивно откривање, изнесувале приближно 2,23 трилиони m3, а нафтените депозити биле 13,54 милијарди барели. Важни депозити на фосфат - претежно франколит - во близина на Метлауи, Тунис биле формирани во доцниот палеоцен и раниот еоцен.
Палеогеографија
За време на палеоценот, континентите продолжиле да се движат кон нивната сегашна местоположба. На северната хемисфера, поранешните делови од Лавразија (Северна Америка и Евроазија) биле поврзани со провлаци: Берингија (пред 65,5 и 58 милиони години) меѓу Северна Америка и Источна Азија, провлакот Де Гир (помеѓу 71 и 63 милиони години) помеѓу Гренланд и Скандинавија, провлакот Тулеа (помеѓу 57 и 55,8 милиони години) помеѓу Северна Америка и Западна Европа преку Гренланд, и провлакот Тургаи кој ги поврзувал Европа и Азија (кои инаку биле разделени со Протокот Тургај во тоа време).
Ларамидната орогенеза, која започнала во доцна креда, продолжила да ги издигнува Карпестите Планини; завршила на крајот на палеоценот. Поради ова и поради намалувањето на морското ниво како резултат на тектонската активност, Западното Внатрешно Море, кој во поголемиот дел од креда го делел континентот Северна Америка, се повлекол.
Орландо (Како ви е арно, така)
Орландо ― измислен лик и еден од главните машки глави во комедијата Како ви е арно, така (1599/1600) од Вилијам Шекспир.
Палеоцен
Палеогеографија
Пред помеѓу 60,5 и 54,5 милиони години имало зголемена вулканска активност во северноатлантскиот регион - третиот најголем магматски настан во последните 150 милиони години - по што се создала северноатлантската магматска област. Оваа вулканска активност можеби придонела за отворањето на Северен Атлантскиот Океан и ширењето на морското дно, одалечување на гренландската плоча од северноамериканската плоча, и, климатски промени (ПЕТМ) што резултирало со големо ослободување на јаглерод.
Орландо (Како ви е арно, така)
Орландо е најмладиот син на починатиот сер Роланд де Боис и е брат на Оливер. Тој е храбар, витешки, нежен, скромен, паметен, силен и убав. Тој е огорчен поради суровиот третман што го добива од рацете на Оливер и жали што Оливер му го ускратил образованието и парите што со право му ги должи. Сепак, тој е успешен во изразувањето на својата љубов кон Розалинда пред да избега во шумата Арден со својот слуга Адам.
На почетокот на претставата, Орландо е огорчен поради грубото постапување со неговиот брат Оливер, иако не е свесен за заговорот на Оливер да го убие за време на натпревар во борење. Иако го добива натпреварот, тој го налутува војводата Фредерик, и затоа бега од теренот за да живее во шумата Арден. Таму, тој е прифатен во кругот на узурпираниот постар војвода и почнува да наоѓа слобода во животот во шумата. Попоетска страна за него се појавува кога и остава песни на дрвјата на Розалинда. Кога Розалинда ги гледа овие песни, таа воспоставува врска со него како Ганимед, а двајцата глумат врска помеѓу Орландо и Розалинда под превезот дека тоа ќе го излечи Орландо од неговата љубов кон неа. До крајот на приказната тој е оженет со Розалинда и вратен во своето богатство и положба.
Палеоцен
Одлики на океаните во палеоценот
Во денешното термохалинско кружење, топлата тропска вода станува постудена и посолена на половите и тоне во Северниот Атлантик во близина на Северниот Пол и Јужниот Океан во близина на Антарктичкиот Полуостров. Во палеоценот, водните струи помеѓу Северноледениот Океан и Северниот Атлантик биле поограничени затоа што длабоката северноатлантска струја (NADW) и Атлантската меридијална превртена циркулација (AMOC) - која носи студена вода од Арктикот кон екваторот - сè уште не биле формирани. Поради ова, создавањето на длабоки студени струи сè уште немало во Северниот Атлантик. Арктикот и Атлантикот не биле поврзани со доволно длабока вода до раниот или средниот еоцен.
Орландо (Како ви е арно, така)
Тој е прикажан како исклучително силен и во телото и во неговата посветеност на љубовта. Токму овие квалитети ја тераат Розалинда да се заљуби во него.
Лоренс Оливие го играл ликот во филмското приспособување од 1936 година на драмата со Елизабет Бергнер спроти него како Розалинда.
Палеоцен
Клима
Климата во палеоценот била слична како онаа во креда, тропска или суптропска,, а на половите била умерена и немало мраз. Просечната глобална температура била приближно 24 –. За споредба, просечната глобална температура во периодот од 1951 до 1980 година била 14 C степени.
Нивото на CO2 во атмосферата во Castle Rock, Колорадо било со средна вредност од 616 делови на милион (ppm).
Половите веројатно имале студена умерена клима; Северен Антарктик, Австралија, јужниот дел од Јужна Америка, она што денес се САД и Канада, источен Сибир и Европа имале топла умерена клима; средна Јужна Америка, јужна и северна Африка, Јужна Индија, Средна Америка и Кина имале сува клима; а северна Јужна Америка, централна Африка, Северна Индија, среден Сибир и денешниот регион околу Средоземно Море имале тропска клима.
Климатски настани
По ударот од метеорит и вулканската активност која следела пред 66 милиони години, започнал период на студена клима, која не траела долго. По преминот од креда во палеоген климата се нормализирала во кратка временска рамка. Температурите под точката на замрзнување веројатно завршиле по 3 години а се враќале во нормала во рок од неколку децении, аеросолите на сулфурна киселина кои предизвикувале кисели дождови веројатно ги снемало по 10 години, а правта од ударот која ја попречувала сончевата светлина и ја инхибирала фотосинтезата би траела до една година иако можните глобални шумски пожари кои беснееле неколку години би ослободиле повеќе честички во атмосферата. Во следните половина милион години, разликата во односот <sup id="mwAko">13 C / <sup id="mwAkw">12  C веќе ја снемало.
Пред 65,2 милиони години во почетокот од данското доба значителни количини на јаглерод почнале да се акумулираат во длабоките слоеви на океаните и морињата. Ова траело околу 100.000 години. Од средината на мастришкото доба, се повеќе и повеќе јаглерод бил заробен во морските длабочини, веројатно поради глобалниот тренд на ладење. Потоа дошло до ослободување на овој јаглерод поради тоа што температурите во морските длабочини се искачила до одреден праг, а потоплата вода може да раствори помала количина на јаглерод. Во овој период, саваната ги заменила шумите.
Пред околу 62,2 милиони години, во доцното данско доба, имало глобално затоплување и започнало закиселување на океаните поврзано со зголемувањето на нивото на јаглерод. Ова продолжило во следните 200 000 години и предизвикало пораст на температурата низ целата водена колона за 1,6-2,8 °C. Настанот се совпаѓа и со вулканската активност во Атлантскиот Океан и Гренланд.
Пред 60,5 милиони години е забележан пад на нивото на морето, но бидејќи во тоа време немало ледници, ова се објаснува со зголеменото испарување на водата во атмосферата.
Пред 59 милиони години, температурата нагло се зголемила, а причината била испуштањето на длабокоморскиот метан во атмосферата и океанот. Акумулацијата на метан траела околу 10-11 илјади години, а последиците од ослободувањето траеле 52-53 илјади години. По 300 000 години, дошло до повторна емисија на метан, околу 83 до 132 гигатони јаглерод добиен од метан бил исфрлен во атмосферата, температурата се зголемила за 2-3 °C. Ова предизвикало често менување на годишните времиња и климатска нестабилност. Ваквите услови го поттикнале растот на тревата во некои области.
Палеоценско-еоценски топлински максимум
Палеоценско-еоценскиот топлински максимум траела приближно 200.000 години. Глобалната просечна температура се зголемила за околу 5 до 8 °C, а во средните и поларните географски широчини температурата станала потопла отколку во денешните тропски предели, од 24-29 °C. Ова се должи на исфрлањето на 2.500-4.500 гигатони јаглерод во атмосферата, кое најчесто се објаснува како нарушување и ослободување на наслаги од метан клатрат во Северен Атлантик поради тектонска активност и како резултат на зголемувањето на температурите на дното на водата. Други претпоставки се дека поради загревање на органската материја на морското дно се ослободил метан, а не метан клатрат, или поради топење на вечниот мраз. Метанските хидрати биле исфрлани 2500 години. Овој јаглерод, исто така, го променил јаглеродниот циклус и предизвикал закиселување на океаните, и можно е да ги променил и ги забавил морските струи, а забавувањето довело до проширување на зоните со минимална содржина на кислород (OMZ) во морските длабочини.
Растителен свет
Топлата, влажна клима била погодна за тропски и суптропски шуми кои ги имало ширум светот, претежно составени од четинари и широколисни дрвја. Во Патагонија, имало тропски дождовни шуми, мочуришни шуми, савани и склерофилни шуми. Во Колумбија, во формацијата Серехон фосилната флора припаѓа на истите семејства како денешната флора - палми, мешунки, аруми и слезовидни растенија.
Изумирањето на големите тревојади диносауруси било причина шумите да станат прилично густи, и има малку докази за постоење на отворени рамнини. Растенијата се адаптирале на густината на шумите, како што се развивањето на широки но плитки корења за подобро да ги апсорбираат хранливите материи за кои се натпреварувале со други растенија, поголема висина за да достигнат до сончева светлина и се појавил епифитизам при што растението расте на друго растение поради немањето простор на шумската почва.
Возобновување
На границата меѓу периодите на креда и палеоцен е забележано значително изумирање на растителни видови; на пример, во басенот Вилистон во Северна Дакота се проценува дека изумреле 1/3 до 3/5 од растителните видови. Настанот на изумирање предизвикал раст на цветните растенија; на пример, некогаш вообичаените четинари Aраукарии биле речиси целосно заменети со четинари ногоплоди, а Cheirolepidiaceae, група четинари што доминирале во поголемиот дел од мезозоикот, но се изретчиле во доцна креда станале доминантни дрвја во Патагонија, пред да изумрат. Геолошките слоеви од периодот на границата креда-палеоцен се богати со фосилизирани папрати. Папратите честопати се прв вид кој ги колонизира областите зафатени со шумски пожари, така што ваквата појава на зголемено присуство на папрати може да се сфати дека го означува обновувањето на биосферата по ударот (кој предизвикал пожари ширум светот). Разновидната тревна флора од раниот палеоцен е поради тоа што тоа се пионерски видови кои повторно ја колонизирале неодамна испразнетата почва или поради поголемата сенка во шумите. Црвоточните, папратите и грмушките биле најзастапени во палеоценот.
Општо земено, шумите во палеоценот биле сиромашни со видови, а биоразновидноста не била одлика до крајот на палеоценот. Начинот на обновување на растенијата значително варирале во зависност од географската широчина, климата и надморската височина.
Скриеносеменици
Цветните растенија (скриеносеменици), кои станале доминантни во шумските таксони до средна креда 110–90 милиони години, продолжиле да се развиваат и да се размножуваат, најмногу за да ги искористат предностите на неодамна испразнетиот простор и зголемените врнежи. Заедно со нив се развиле и инсектите кои се хранеле со овие растенија и ги опрашувале. Предноста од инсекти била особено висока за време на ПETM. Во палеоценот се појавиле многу овошни растенија, веројатно за да ги искористат новоразвиените птици и цицачи за разнесување семиња.
Во текот на настанот на изумирање на K-Pg, скриеносемениците имале повисока стапка на истребување од голосемениците (во кои спаѓаат четинари, цикасови и нивни роднини) и споровите растенија (папрати, коњски опавчиња и нивни роднини); зоофилните скриеносеменици (оние на кои им требаат животни за опрашување) имале повисока стапка на истребување од анемофилните скриеносеменици; а зимзелените скриеносеменици имаа повисока стапка на истребување од листопадните скриеносеменици бидејќи листопадните растенија можат да станат неактивни во тешки услови.
Поларни шуми
Топлата палеоценска клима била поволна за развој на разновидни поларни шуми. Ако главен фактор за разновидноста на растенијата во близина на екваторот се врнежите, поларните растенија морале да се прилагодат на достапноста до светлина (поларни ноќи и полноќни сонца) и температурата. Поради ова, растенијата од двата пола независно развиле некои слични одлики, како што се широки лисја. Разновидноста на растенијата на двата пола се зголемила во текот на палеоценот, особено на крајот од периодот поради зголемената глобална температура.
На Северниот Пол, дрвенестите скриеносеменици станале доминантни растенија. На северната падина на Алјаска, Метасеквојата бил доминантен четинар. Многу растенија мигрирале од областите во близина на екваторот. Доминирале листопадните растенија, веројатно за зачуваат енергија преку отфрлање лисја и нејзино задржување за да не смрзнат.
На Јужниот пол, поради поголемата изолација на Антарктикот, многу растителни таксони биле ендемични за континентот и не мигрирале надолу. Патагонската флора можеби потекнува од Антарктикот. Како и во креда, доминантни биле ногоподите, јужните буки и пroteaceae.
Животински свет
Во настанот на изумирање K-Pg, секое копнено животно потешко од 25 kg изумрело, оставајќи неколку отворени ниши на почетокот од епохата.
Цицачи
Цицачите првпат се појавиле во доцниот тријас и за време на мезозоикот, за да ја избегнат конкуренцијата со диносаурусите, останале мали и ноќни животни.
Општо земено, палеоценските цицачи ја задржале оваа мала големина до крајот на епохата и поради тоа коските од раните цицачи не се добро зачувани во фосилните записи, а повеќето од она што е познато доаѓа од фосилните заби. Мултитуберкулите, веќе исчезната група слична на глодари која не е тесно поврзана со ниеден современ цицач, биле најраспространета група цицачи во мезозоикот и нивната разновидност го достигнала својот врв во раниот палеоцен. Мултитуберкулите се намалиле во доцниот палеоцен и исчезнале на крајот од еоценот, веројатно поради конкуренцијата од новоразвиените глодари. Сепак, по K-Pg настанот на изумирање, цицачите многу брзо се диверзифицирале и ги пополниле празните ниши. Денешните цицачи се поделени на живородни (чии членови се плацентарите и торбарите) и едноотворни. Сите овие 3 групи потекнуваат од креда. Торбари кои потекнуваат од палеоценот се перадектите, и едноотворните мonotrematum. Во оваа епоха имало подем на многу крунски плацентарни групи ( групи кои преживеале до денес). Иако териските цицачи веројатно веќе почнале да се диверзифицираат околу 10 до 20 милиони години пред настанот на истребување на K-Pg, просечната големина на цицачите значително се зголемила по таа граница и започнала радијацијата во фругивори животни (кои јадат овошје, семки или корења) и сештојади. Од фругиворите се развиле крупни тревопасни животни како: Taeniodonta, Tillodonta, Pantodonta, Polydolopimorphia и Dinocerata. Големите месојади биле слични на волк - Mesonychia, во кои спаѓаат Ankalagon и Sinonyx.
Иако во палеоценот имало голема диверзификација, афинитетите на повеќето палеоценски цицачи се непознати, а само приматите, месојадите и глодарите имаат недвосмислено палеоценско потекло.
Птици
Според проучувањето на ДНК, денешните птици (Неорнити) брзо се диверзифицирале по изумирањето на другите диносауруси во палеоценот, а скоро сите денешни птици потекнуваат од оваа епоха, со исклучок на живината и птиците тркачи. Тие најбрзо се диверзифицирале од сите групи, веројатно поттикнати од диверзификацијата на овошките и инсектите кои ги придружувале, а денешните групи птици веројатно веќе се разделиле во рок од 4 милиони години по настанот на изумирање K-Pg.
Влекачи
Се верува дека сите диносауруси кои не биле птичјолики исчезнале во настанот на изумирање K-Pg пред 66 милиони години, иако постојат неколку контроверзни тврдења за палеоценски диносауруси кои укажуваат на постепено изумирање на диносаурусите.
По настанот на изумирање K-Pg, 83% од видовите гуштери и змии (лушпари) исчезнале, а нивната разновидност била мала до крајот на палеоценот. Од раниот палеоцен се познати само мали лушпари - најголемата змија Хелаграс била долга само 95 см - но змијата од доцниот палеоцен Титанобоа достигнувала должина од 13 m, и е најдолга забележана змија.
Слатководните крокодили и Choristodera биле меѓу водните влекачи кои го преживеале настанот K-Pg, веројатно затоа што слатководните средини не биле толку погодени како морските. Еден пример на палеоценски крокодил е Borealosuchus, кој имал просечна должина од 3.7 m пронајден на локацијата Ванаген Крик.
Желките почнало да ги снемува во доцна креда (за време на настанот на ладење) и се опоравиле за време на ПETM на крајот од палеоценот. Желките не биле многу погодени од настанот на истребување K-Pg, и околу 80% од видовите преживеале.
Водоземци
Нема многу докази дека водоземците биле многу погодени од настанот на истребување на K-Pg, веројатно затоа што слатководните живеалишта кои ги населувале не биле толку многу погодени како морските средини. Студија од 1990 година не открила изумирање на водоземците преку границата. Краставите жаби еволуирале за време на палеоценот.
Риби
Популацијата на малите пелагични риби се опоравила прилично брзо, а имало ниска стапка на изумирање на ајкулите и зракоперките. Севкупно, само 12% од видовите риби исчезнале. За време на креда, рибите ги немало во изобилство, веројатно поради зголемениот број грабливци или поради конкуренцијата со амонитите и лигњите. Речиси веднаш по настанот на изумирање K-Pg, зракоперките (денес претставуваат речиси половина од сите таксони на 'рбетниците) станале многу побројни и поголеми и доминирале во океаните.
Инсекти и членконоги
Опоравувањето на инсектите варирало од место до место. На пример, опоравувањето во западната внатрешност на Северна Америка почнало за време на ПETM, но разновидноста на инсектите во Патагонија се опоравила 4 милиони години по настанот на изумирање K-Pg. Во некои области, како во басенот Бигорн во Вајоминг, има драматично зголемување на грабливоста на растенијата за време на ПETM, иако ова веројатно не е показател за настан на диверзификација кај инсектите поради зголемените температури бидејќи грабливоста на растенијата се намалува по ПETM. Поверојатно е дека инсектите ги следеле своите растенија домаќини или растенијата распостранети во региони со средна ширина за време на ПETM, а потоа се повлекле.
Француската формација Менат од средниот до доцниот палеоцен покажува изобилство на тврдокрилци (кои сочинуваат 77,5% од инсектите) - особено чурилкаровидните (50%), златки, листарки(Chrysomelidae) и Cupedidae - како и други полутврдокрилци — како газиводите — и бубашвабите. Помалку ги имало и правокрилците, ципокрилците, пеперутките и мувите. Во помалку од 1% од фосилните остатоци се претставени вилинските коњчиња, еднодневките, водните молци, штипките, богомолките, мрежокрилците, а можеби и термитите.
Исмаел Бенегас
Исмаел Бенегас (роден на 1 август 1987 во Зебалос Суе, Парагвај) — парагвајски фудбалер кој моментално игра за Либертад во Парагвајската Примера Дивизион.
Сан Марчелино
Сан Марчелино — општина во покраината Казерта од регионот Кампанија, Италија.
Црква Свети Флоријан (појаснување)
Свети Флоријан е име со коешто се именувани следниве цркви:
Список на македонски книги од 2006 година
Следува список на книги од македонски автори издадени во 2006 година. Можно е списокот да е нецелосен.
TV.com
TV.com — мрежно место на CNET Networks. Неговата главна тема е телевизијата и се задржува на телевизиски емисии на англиски јазик што се прикажуваат во САД, Велика Британија, Канада, Австралија, Јапонија и Ирска. Покрај водичи за телевизиски серии, содржи и вести, рецензии, слики, трејлери итн. во врска со телевизиските серии.
Безалкохолен пијалак
Безалкохолен пијалак е пијалак кој обично содржи сода вода, засладувачи и природна и вештачка арома. Засладувач може да е шеќер, високофруктозен сируп од пченка (во диеталните пијалаци) или некоја комбинација од нив. Безалкохолните пијалаци исто така содржат кофеин, боја, и други состојки. Овие пијалаци немаат алкохол.
Безалкохолните пијалаци се спротивни од алкохолните пијалаци. Мали количини можат да бидат присутни во безалкохолните пијалаци, ама таа количина мора да биде помала од 0,5 % да може пијалакот да се именува како безалкохолен. Овошен сок, чај и други слични пијалаци се по дефиниција безалкохолна, но обично не се нарекуваат така.
Хрушица (Јесенице)
Хрушица (словенечки: Hrušica) — населба во Општина Јесенице во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Амбар
Амбар е градба чија основна намена е складирање на жито или сточна храна. Најчесто влезот му е на поголема височина како би се спречил пристап на глувци и други штетници. Амбарите се карактеристични за земјоделските и селските подрачја.
Потекло
Житото се складира уште од антички времиња. Најстарите откриени амбари датираат од 9500 години п.н.е.
Космос-739
Космос-739 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 мај 1975 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-739 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,8 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1472 км, а најмалото на 1424.
Грамаѓе (Горно Село)
Грамаѓе — археолошко наоѓалиште во прилепското село Горно Село. Претставува утврдување од хеленистичко време. Се наоѓа 1,5 км југозападно од селото и западно од Златоврв, каде се наоѓаат остатоци од ѕидови на утврдување.
Костадин Буфски
Костадин Трпков – Буфски — македонски револуционер и деец на македонското национално-ослободително движење.